《春游》
清代·恽珠

芳草芊芊没马蹄，春光最好帝城西。桃花浪暖鱼苗长，杨柳阴深燕子低。

一片明湖如镜朗，几重远岫与云齐。雅游终日浑忘倦，缓促香轮月满溪。

作者简介：（1771—1833）江苏阳湖人，字珍浦，别字星联，晚号蓉湖道人。恽毓秀女。能诗善画。嫁完颜廷璐。夫卒，教子严。长子完颜麟庆官至南河总督。纂有《兰闺宝录》、《国朝女士正始集》。